**ПРЕДЛОГ ПРАВИЛНИКА**

**О СПРОВОЂЕЊУ МЕРЕ СМАЊЕЊА ЗАГАЂЕЊА ВАЗДУХА ПОРЕКЛОМ ИЗ ИНДИВИДУАЛНИХ ИЗВОРА НА ТЕРИТОРИЈИ ГРАДА УЖИЦА У 2022. ГОДИНИ**

**I ОСНОВНЕ ОДРЕДБЕ**

**Члан 1.**

Овим Правилником о суфинансирању мера смањење загађења ваздуха пореклом из индивидуалних извора на територији града Ужица (у даљем тексту Правилник), уређује се: циљ спровођења мере замене ложних уређаја; радови, опрема које се суфинансирају и ближи услови за расподелу и коришћење средстава; учесници, начин њиховог учешћа и улоге; начин обезбеђивања финансијских средстава, проценат суфинансирања; начин и услови пријаве на јавни конкурс и критеријуми за селекцију привредних субјеката; начин и услови пријаве на јавни конкурс и критеријуми за селекцију грађана (домаћинстава); праћење реализације и извештавање.

**Члан 2.**

Циљ спровођења пројекта смањења загађења из индивидуалних извора остварује се набавком топлотних пумпи, котлова на гас и пелет, шпорета на чврсто гориво за социјално угрожена домаћинства.

Мере енергетске санације предвиђене овим Правилником спроводе се кроз сарадњу са привредним субјектима који се баве радовима на уградњи топлотних пумпи, котлова на гас продајом котлова на пелет и шпорета на чврсто гориво са ознаком еко-дизајна, а крајњи корисници бесповратних средстава су домаћинства на територији Града Ужица.

**Финансијска средства**

**Члан 3.**

Средстава за суфинансирање енергетске санације из члана 6. овог Правилника опредељују се Одлуком о буџету Града Ужица за сваку буџетску годину у оквиру Програма коришћења средстава Буџетског фонда за заштиту животне средине Града Ужица. Средстава за суфинансирање енергетске санације из члана 6. овог Правилника могу се обезбедити кроз друге донације и субвенције из Буџета Републике Србије.

**Члан 4.**

Бесповратна средства за суфинансирање мере из члана 6. овог Правилника додељују се на основу јавног позива за домаћинства у највишем износу до 50% од вредности укупне инвестиције са ПДВ-ом по појединачној пријави, осим за меру набавка шпорета за социјално угрожена домаћинства.

**Члан 5.**

Одлуку о додели средстава грађанима доноси Градско веће Града Ужица на предлог Комисије за спровођење Конкурса замене ложних уређаја.

**Члан 6.**

За спровођење Конкурса у у 2023.години опредељена су средства у укупном износу од 25 милиона динара.

У 2023. години суфинасираће се мере:

1. **Набавка и уградњa топлотних пумпи (породичне куће):**
* Максимално учешће Града до 200.000,00 динара са ПДВ по пријави, односно до 50% износа укупне вредности инвестиције са ПДВ-ом.
* Планирана средстава **2.000.000** динара**.**
1. **Набавка котлова или етажних пећи на дрвни пелет:**
* Максимално учешће Града до 100.000,00 са ПДВ, односно до 50% укупне вредности котла са ПДВ.
* Планирана средства **10.000.000** динара.
1. **Набавка котлова на гас:**
* Максимално учешће Града до 100.000,00 са ПДВ, односно до 50% укупне вредности са ПДВ.
* Планирана средства **30.000.000** динара.

Критеријуми енергетске ефикасности се одређују јавним позивом за привредне субјекте.

**Прихватљиви трошкови**

**Члан 7.**

 Прихватљиви инвестициони трошкови су трошкови са урачунатим ПДВ-ом.

**Члан 8.**

Не прихватају се трошкови радова, набавка материјала и опрема који настану пре првог обиласка комисије за преглед и оцену поднетих захтева за суфинансирање пројеката енергетске ефикасности.

Неприхватљиви трошкови – Трошкови који неће бити финансирани јавним конкурсом из буџета Града Ужица су:

1. Рефундација трошкова за већ набављену опрему и извршене услуге (плаћене или испоручене)
2. Набавка опреме коју подносилац захтева за бесповратна средства сам производи или за услуге које подносилац захтева сам извршава
3. Други трошкове који нису у складу са овим позивом.

**II КОРИСНИЦИ СРЕДСТАВА**

**Члан 9.**

**Директни корисници** средстава за реализацију енергетске санације су привредни субјекти.

 Привредни субјекти су дужни да корисницима испоруче материјале и опрему одговарајућег квалитета и изврше услуге у складу са одредбама уговора и у договореним роковима.

**Члан 10.**

**Крајњи корисници** бесповратних средстава су домаћинства.

**III ИМЕНОВАЊЕ И НАДЛЕЖНОСТИ КОМИСИЈЕ**

**Члан 11.**

Градоначелница Града Ужица доноси Решење о образовању комисије за реализацију пројекта замене ложних уређаја (у даљем тексту Комисија).

Јавни конкурси за суфинансирање замене ложних уређаја у име Града Ужица спроводи Комисија, коју Градоначелница Града Ужица формира Решењем о образовању комисије.

Решењем о образовању Комисије утврђују се: број чланова Комисије, основни подаци о члановима Комисије (име и презиме, назив радног места), основни задаци и друга питања од значаја за рад Комисије.

Чланови Комисије за свој рад имају право на накнаду.

**Члан 12.**

Основни задаци Комисије нарочито обухватају:

Припрема конкурсне документације за привредне субјекте и дoмаћинства (јавни позив, образац пријаве, и друго ).

Оглашавање јавних конкурса и пратеће документације на огласној табли и званичној интернет страници Града Ужица.

Пријем и контрола приспелих захтева;

Оцењивање приспелих захтева и избор пријављених привредних субјеката и домаћинстава;

Објављивање прелиминарне листе изабраних директних корисника и крајњих корисника на огласној табли и званичној интернет страници града Ужица.

Доношење коначне листе изабраних директних корисника и предлога коначне листе изабраних крајњих корисника којима је признато право на бесповратна средства;

Израда предлога Уговора о спровођењу енергетске санације и Решења о коначној листи директних и крајњих корисника за спровођење енергетске санације, а које се финансирају из буџета града Ужица.

Комисија је независна у свом раду. Комисија је дужна да Градоначелници достави записнике и извештај о раду.

Теренски рад Комисије обухвата спровођење најмање два најављена обиласка, и то:

* пре формирања прелиминарне листе ради оцене почетног стања објекта и веродостојности података из поднете пријаве, као и оправданост предложених радова на енергетској санацији;
* након спроведених радова ради утврђивања чињеничног стања по пријави завршетка радова.

Приликом теренског обиласка Комисија на лицу места врши преглед поднетих захтева, уз обавезно присуство подносиоца захтева, сачињава се Записник у два примерка, при чему један примерак остаје подносиоцу пријаве, а други задржава Комисија.

Комисија је дужна да приликом посете утврди да ли постоје индиције о незаконитим радњама или грубом кршењу уговорних обавеза затражи поступање у складу са одредбама уговора и законским оквиром.

**Члан 13.**

Рокови за реализацију

* рок за пријаву на Јавни позив за директне кориснике средстава је најмање 15 дана;
* евалуација пријава на Јавни позив директних корисника средстава и доношење прелиминарне ранг листе не може бити дужe од 15 дана;
* рок за пријаву крајњих корисника на Јавни позив је најмање 21 дан;
* доношење коначне ранг листе директних / крајњих корисника не може бити дуже од 15 дана од дана подношења последњег приговора.

**IV ПОСТУПАК ДОДЕЛЕ СРЕДСТАВА**

**Члан 14.**

Средства Буџета Града Ужица за суфинансирање смањења загађења ваздуха пореклом из индивидуалних извора, додељују се у складу са одредбама овог Правилника.

Расподела средстава из става 1. овог члана обухвата расписивање јавног позива за привредне субјекте, прикупљање и комплетирање пријава на јавни позив, контролу формалне исправности и комплетности пријава, испуњености услова и оцењивање привредних субјеката ради утврђивања листе директних корисника и доношење акта о избору директних корисника, као и расписивање јавног позива за грађане, прикупљање и комплетирање пријава, контролу формалне исправности и комплетности пријава, оцењивање ради утврђивања листе крајњих корисника на основу критеријума из јавног позива, доношење акта о избору крајњих корисника, реализацију и извештавање.

**Јавни позив за директне кориснике (привредне субјекте)**

**Члан 15.**

Одлуку о расписивању јавног позива за избор директних корисника доноси Градско веће Града Ужица.

Јавни конкурс за избор директних корисника спроводи Комисија.

Пријава подразумева подношење документације у року који је утврђен јавним позивом, а подноси се Комисији.

Јавни позив из става 1. овог члана се обавезно објављује на интернет страници Града Ужица, а најава јавног позива и у локалним медијима.

**Члан 16.**

На јавном конкурсу могу учествовати привредни субјекти који врше испоруку и радове на уградњи материјала, опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
* да над њима није покренут стечајни поступак или поступак ликвидације,
* да имају атесте за материјале и производе
* да дају гаранцију
* да имају лиценцу „Ужице-гас“ АД за уградњу гасне инсталације (за меру набавка и уградњу котла на гас)

**Садржај јавног позива за директне кориснике (привредне субјекте)**

**Члан 17.**

Јавни позив из члана 15. овог Правилника садржи:

1. правни основ за расписивање јавног позива,
2. циљеве преузете из Правилника о суфинансирању енергетске санације на територији јединице локалне самоуправе,
3. намену средстава,
4. услове за учешће на конкурсу,
5. документацију коју подносилац мора поднети уз пријавни образац,
6. испуњеност услова из јавног позива,
7. начин и рок подношења пријаве,
8. начин објављивања одлуке о учешћу привредних субјеката у суфинансирању енергетске санације по јавном позиву,

**Пријава на јавни позив за директне кориснике (привредне субјекте)**

**Члан 18.**

Пријава коју на јавни позив подноси привредни субјект садржи пријавни образац са приложеном документацијом.

Пријавни образац се налази у прилогу јавног позива и садржи нарочито:

1. опште податке о привредном субјекту;
2. податке о законском заступнику;
3. цена за набавку опреме

**Критеријуми за избор директних корисника (привредних субјеката)**

**Члан 19.**

Критеријуми за избор директних корисника обухватају следеће:

1. цену из члана 18. став 2. тачка 3).
2. рок важења цена за меру коју конкуришу;
3. рок важења гаранције
4. други критеријуми ближе дефинисани јавним позивом.

**Оцењивање, утврђивање листе изабраних директних корисника и уговарање**

**Члан 20.**

Оцењивање приспелих пријава привредних субјеката врши се применом критеријума из члана 19. овог Правилника.

Комисија разматра пријаве и у складу са условима Јавног позива, утврђује прелиминарну листу директних корисника.

Прелиминарну листу директних корисника Комисија објављује на огласној табли Града Ужица и званичној интернет страници Града Ужица.

Учесници Јавног позива имају право увида у поднете пријаве и приложену документацију по утврђивању прелиминарне листе директних корисника, у року од три дана од дана објављивања листе.

На прелиминарну листу директних корисника учесници конкурса имају право приговора Комисији у року од осам дана од дана њеног објављивања.

Комисија је дужна да размотри поднете приговоре на прелиминарну листу директних корисника као и да донесе Одлуку о приговору, која мора бити образложена, у року од 15 дана од дана његовог пријема.

О спроведеном поступку Комисија води записник и сачињава Предлог коначне Одлуке о избору директних корисника у спровођењу енергетске санације и исте доставља Градском већу на усвајање.

Градско веће Града Ужица доноси Одлуку о избору директних корисника у спровођењу замене ложних уређаја.

 Одлука Градског већа Града Ужица о избору директних корисника у спровођењу енергетске санације објављује се на огласној табли Града Ужица управе и званичној интернет страници Града Ужица.

Уговор о у спровођењу енергетске санације потписује се након доношења Решења о коначној листи крајњих корисника за спровођење енергетске санације.

Уколико се на први јавни позив за директне кориснике не јави ни један или недовољно привредних субјеката, може се поновити јавни позив.

**Јавни позив за доделу бесповратних средстава грађанима (домаћинствима)**

**Члан 21.**

Одлуку о расписивању јавног позива за доделу бесповратних средстава грађанима **з**а енергетску санацију породичних кућа доноси Градфско веће ГрадаУжица.

Јавни позив за доделу бесповратних средстава грађанима спроводи Комисија.

Грађани - учесници конкурса подносе пријаву Комисији. Пријава подразумева подношење конкурсне документације у року који је утврђен јавним позивом.

Јавни позив из става 1. овог члана се обавезно објављује на огласној табли Града Ужица и званичној интернет страници Града Ужица, а најава јавног позива и у свим локалним медијима.

Конкурсна документација садржи:

1. јавни позив
2. пријавни образац са листом потребних докумената

**Члан 22.**

Право учешћа на конкурсу имају грађани који испуњавају следеће услове:

1. Да је власник и да живи у породичној кући или стану на територији града Ужица
2. Да стамбени објекат-кућа није прикључена на градски топловод, односно да стамбена зграда за колективно становање нема техничких могућности за прикључење на градски топловод.
3. Да поседује **један од** следећих доказа за стамбени објекат:
	1. доказ о изградњи објекта пре доношења прописа о изградњи,
	2. грађевинску дозволу добијену кроз редован поступак обезбеђења дозволе,
	3. грађевинску дозволу добијену из поступка легализације или
	4. решење о озакоњењу.
	5. потврда о поднетом захтеву за озакоњење (осим за набавку котла на гас, решење о извођењу радова на уградњи гасне инсталације издаје само за легалне објекте).
4. Да је измирио доспеле обавезе по основу пореза на имовину.

**Садржај Јавног позива за грађане (домаћинства)**

**Члан 23.**

Јавни позив из члана 21. овог Правилника садржи:

1. правни основ за расписивање јавног позива,
2. циљеве преузете из Правилника о суфинансирању енергетске санације на територији јединице локалне самоуправе,
3. финансијски оквир,
4. намену средстава,
5. услове за учешће на конкурсу,
6. листу директних корисника преко којих се реализује замена ложних уређаја
7. документацију коју подносилац мора поднети уз пријавни образац,
8. начин на који град Ужице пружа додатне информације и помоћ подносиоцу пријаве у припреми и подношењу пријаве,
9. начин и рок подношења пријаве,
10. поступак одобравања средстава,
11. начин објављивања одлуке о остваривању права на бесповратна средства грађанима за спровођење енергетске санације по јавном позиву.

**Пријава на јавни позив за крајње кориснике (грађане)**

**Члан 24.**

**А) Документацијa коју доставља грађанин подносилац пријаве при подношењу пријаве:**

1. Потписан и попуњен *Пријавни образац* за суфинасирање мера енергетске ефикасности,
2. Фотокопију личне карте или очитану чиповану личну карту власника објекта,
3. Копију грађевинске дозволе, односно други документ којим се доказује легалност објекта или потвду да је објекат у поступку озакоњења,
4. Извод из листа непокретности за објекат, не старији од две године (фотокопија),
5. Фотокопија Ужичке породичне картице (картица за породице са троје и више деце) и фотокопију личне карте корисника картице,
6. Изјава подносица пријаве о коришћењу средства Града за ову намену,
7. Предрачун за опрему,
8. И друга документа у складу са Јавним позивом.

**Б) Документација коју обезбеђује Град:**

1. Потврда о редовном измиривању обавеза по основу пореза на имовину Града Ужица,
2. Потврда ЈКП „Градска топлана Ужицe“ да нема техничких могућности за прикључење на градски топловод, за власнике станова у стамбеним зградама.

**Члан 25.**

Право учешћа на јавном позиву немају:

* власници стамбених објеката који су у претходне две године после потписивања Уговора о додели бесповратних средстава за сличне активности одустали од спровођења активности.
* Власници стамбених објеката који су користили средства града за замену ложних уређаја

**Критеријуми за избор пројеката грађана (домаћинства)**

**Члан 26.**

Поступак за оцењивање пристиглих пријава и избор корисника средстава врши ће се на основу листе приоритета састављене бодовањем према критеријумима.

Износи бодова по критеријумима биће дефинисани јавним позивом.

Бодови који се додељују за све мере:

|  |  |
| --- | --- |
| **ДОДАТНИ БОДОВИ** | **Број бодова** |
| **Корисници Ужичке породичне картице (породице са троје и више деце)**  | **5** |
| **Степен угрожености животне средине****СТАМБЕНЕ ЗОНЕ (према решењу за порез)** | **Број бодова** |
| **Прва зона** | **6** |
| **Друга зона** | **4** |
| **Трећа зона** | **2** |
| **Четврта зона** | **1** |

|  |  |
| --- | --- |
| **Коришћење средстава Града Ужица за унапређење ЕЕ** | **Број бодова** |
| Нису коришћена средства | **20** |
| Коришћена средства | **0** |

|  |  |
| --- | --- |
| **Легалност објекта** | **Број бодова** |
| Објекат поседује доказ о легалности | **10** |
| Објекат у поступку озакоњења | **0** |

|  |
| --- |
| **НАБАВКА КОТЛОВА НА ПЕЛЕТ**  |
| **Постојећи начин грејања** | **Број бодова** |
| Угаљ, лож уље | **15** |
| Дрво, брикет | **10** |
| Електрична енергија | **5** |
| Природни гас, пелет | **0** |
|  |
| **Врста грејног уређаја** | **Број бодова** |
| Котао на чврсто гориво снаге >20kW | **12** |
| Етажне пећи на чврсто гориво снаге <20kW | **9** |
| Шпорет, пећ | **6** |
| Уређаји за грејање на електричну енергију | **3** |
| Котлови на гас, пелет | **0** |
|  |
| **Постојеће стање спољних зидова** | **Број бодова** |
| Зид са фасадном изолацијом, изолација дебљине ≥8 cm | **15** |
| Зид са фасадном изолацијом, изолација дебљине ≤ 5 cm | **12** |
| Зид без фасадне изолације,дебљине преко 30 cm | **8** |
| Зид без фасадне изолације са или без фасадног малтера, дебљине до 30 cm | **5** |
|  |
| **Постојеће техничке карактеристике спољне столарије** | **Број бодова** |
| ПВЦ, алуминијум или дрво са троструким термоизолационим стаклом | **15** |
| ПВЦ, алуминијум или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |
| **НАБАВКА КОТЛОВА ПРИРОДНИ ГАС****(породичне куће)** |
| **Постојећи начин грејања** | **Број бодова** |
| Угаљ, лож уље | **15** |
| Дрво, брикет | **10** |
| Електрична енергија | **5** |
| Природни гас, пелет | **0** |
|  |
| **Врста грејног уређаја** | **Број бодова** |
| Котао на чврсто гориво снаге >20kW | **12** |
| Етажне пећи на чврсто гориво снаге <20kW | **9** |
| Шпорет, пећ | **6** |
| Уређаји за грејање на електричну енергију | **3** |
| Котлови на гас, пелет | **0** |
|  |
| **Постојеће стање спољних зидова** | **Број бодова** |
| Зид са фасадном изолацијом, изолација дебљине ≥8 cm | **15** |
| Зид са фасадном изолацијом, изолација дебљине ≤ 5 cm | **12** |
| Зид без фасадне изолације,дебљине преко 30 cm | **8** |
| Зид без фасадне изолације са или без фасадног малтера, дебљине до 30 cm | **5** |
|  |
| **Постојеће техничке карактеристике спољне столарије** | **Број бодова** |
| ПВЦ, алуминијум или дрво са троструким термоизолационим стаклом | **15** |
| ПВЦ, алуминијум или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |
| **НАБАВКА КОТЛОВА НА ПРИРОДНИ ГАС (стамбене зграде)** |
| **Постојећи начин грејања** | **Број бодова** |
| Угаљ, лож уље | **15** |
| Дрво, брикет | **10** |
| Електрична енергија | **5** |
| Пелет | **0** |
|  |
| **Постојеће техничке карактеристике спољне столарије** | **Број бодова** |
| ПВЦ, алуминијум или дрво са троструким термоизолационим стаклом | **15** |
| ПВЦ, алуминијум или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |

Уколико се за грејање користе два или више различитих енергената, број бодова се рачуна као аритметичка средина бодова за наведене енергенте.

Приликом бодовања столарије на објекту на коме се налази више врста столарије, бодоваће се прозори чија је укупна површина највећа.

Уколико се два захтева на крају бодовне листе за доделу средстава оцене са истим бројем бодова, средства ће добити подносилац захтева са већим бројем бодова у критеријуму мере за коју подноси захтев, уколико и тада број бодова буде исти предност имају становници I стамбене зоне, II зоне, а затим III зоне (према пореској пријави).

**Оцењивање, утврђивање листе и избор грађана**

**Члан 27.**

Оцењивање и рангирање пројеката грађана врши се применом критеријума из члана 26.

Комисија након истека рока за подношење захтева, врши обавезни теренски обилазак објеката свих подносиоца захтева, приликом чега се проверава усклађеност грађевинских дозвола и површине објекта из пореске пријаве са стварним стањем и по потреби врши увид у пројектну документацију

Приликом теренског обиласка Комисија на лицу места врши бодовање поднетих захтева на основу критеријума одређених Правилником, уз обавезно присуство подносиоца захтева, сачињава се Записник у два примерка, при чему један примерак остаје подносиоцу пријаве, а други задржава Комисија. Подносилац пријаве има право примедбе на Записник у року од седам дана од доласка Комисије. Примедбе се подносе писменим путем на писарници Града Ужица. Комисија је дужна да у року од 10 дана након пријема примедби, изврши поновни обилазак објеката подносиоца примедбе и изврши поновно бодовање.

Прелиминарна листа корисника средстава утврђује се на основу броја додељених бодова и објављује на званичном сајту и огласној табли Града Ужица. Уколико Град Ужице током трајања Конкурса не прими довољан број важећих пријава за неку од мера предвиђених Конкурсом, Комисија може формирати прелиминарну листу за ту меру без бодовања поднетих захтева за ту меру.

Подносиоци захтева којим није одобрена субвенција, као и подносиоци који нису испунили услове конкурса, биће писмено обавештени.

 Учесници на Конкурсу могу у року од 8 дана од дана пријема обавештења поднети примедбу Комисији. Комисија је дужна да у року од 5 дана од дана пријема, размотри примедбе и подносиоцу примедбе достави писмени одговор.

 Након разматрања примедби Комисија утврђује Предлог одлуке са листом корисника средстава. Коначну Одлуку са листом корисника за суфинансирање мера енергетске ефикасности на породичним кућама и стамбеним зградама у Граду Ужицу за 2021. годину (у даљем тексту Одлуку) доноси Градско веће на предлог Комисије.

 Одлука са листом корисника се објављује на званичној интернет страници и огласној табли Града Ужица. Број корисника средстава утврђених листом корисника може се проширити у зависности од утрошка средстава за сваку меру.

На основу листе изабраних привредних субјеката, листе корисника средстава и достављених предрачуна склапају се уговори између привредних субјеката, Града Ужица и грађана, којим се дефинишу међусобна права и обавезе.

Уговор о додели средстава за набавку котла на гас потписује се након добијања Решење о извођењу радова на уградњи унуреашње гасне инсталације.

 Против Одлуке из става 3 овог члана, учесник на Конкурсу може поднети жалбу Градском већу у року од 8 дана од дана објављивања. Одлука Градског већа је коначна.

**Исплата средстава**

**Члан 29.**

Град Ужице ће вршити пренос средстава искључиво привредним субјектима не грађанима, након што грађанин изврши уплату привредном субјекту целокупну своју обавезу и након завршетка реализације мере.

Услов да се пренесу средства привредном субјекту је потврда Комисије да су радови изведени како је предвиђено предмером и предрачуном који је грађанин предао када се пријавио за меру као и у складу са записником Комисије приликом првог изласка.

Крајњи Корисник мора имати уредну документацију (рачуне и атесте) које даје Комисији на увид приликом другог обиласка.

Град Ужице ће вршити пренос средстава изабраним привредним субјектима у складу са закљученим уговором.

Грађани ће сносити евентуалне додатне трошкове непредвиђених радова уколико је сагласан са тим радовима и уколико укупни трошкови за изведене радове превазилазе укупан износ средстава по предрачуну извођача радова.

Контролу извршења уговорених обавеза извршиће надлежни органи који су задужени за урбанизам односно заштиту животне средине, у сарадњи са Комисијом.

Уколико Корисник средстава није средства наменски утрошио, или радови нису изведени у складу са предмером и предрачуном који је грађанин поднео приликом пријаве, ЈЛС неће уплатити средства додељена одлуком о додели бесповратних средстава.

Уколико из неког разлога грађанин не може да реализује набавку од одабраног привредног субјекта, има право да изврши набавку од другог приврдног субјекта са листе и да о томе, пре реализације набавке, обавести Комисију и достави јој нову профактуру/предрачун, с тим да износ не може бити већи од одобреног.

**V ПРЕЛАЗНЕ И ЗАВРШНЕ ОДРЕДБЕ**

**Члан 31.**

Овај Правилник ступа на снагу даном доношења и биће објављен у „Службеном листу Града Ужица.